**VÝZVA NA PREDKLADANIE PONÚK**

zákazka podľa § 117 č. 343/2015 Z. z. o  verejnom obstarávaní

a  o  zmene a  doplnení niektorých zákonov (ďalej iba „zákon)

|  |  |
| --- | --- |
| **Číslo zákazky :**  | ZŠ 17/2021 |
| **Názov zákazky :** | Oprava multifunkčného ihriska na ZŠ Pionierov 1, Rožňava |
| **Predmet zákazky (§ 3 zákona) :** | Stavebné práce |
| **Druh zákazky :** | Zákazka na uskutočnenie stavebných prác a dodania tovaru iného ako bežne dostupného na trhu |
| **Spoločný slovník obstarávania ( CPV ) :** | 39293400-6 Umelý trávnik45236119-7 Opravárenské práce na športových ihriskách77320000-9 Údržba športových ihrísk45236110-4 Stavebné práce na stavbe plôch pre športové ihriská |
| **Postup verejného obstarávania :**  | podľa § 117  |

**I. Názov, adresa a kontaktné miesto verejného obstarávateľa**

|  |  |
| --- | --- |
| Úradný názov : **ZŠ Pionierov 1, Rožňava** | IČO : 35 543 647 |
| Poštová adresa : ZŠ, Ulica pionierov 1, 048 01 Rožňava |
| Kontaktná osoba pre VO : PaedDr. Erika Fábiánová | Mob.: 0918 348 975e-mail: erika.fabianova@zspionierka.sk |
| Kontaktná osoba vo veciach technických:Mgr. Attila Gyombér | Mob.: 0911 278 194e-mail: attila.gyomber@zspionierka.sk |

**II. Opis**

|  |  |
| --- | --- |
| II.1. **Miesto realizácie zákazky:** | ZŠ Pionierov 1, 048 01 Rožňava |
| II.2. **Stručný opis zákazky:** 2.1Predmetom zákazky je kompletná oprava multifunkčného ihriska ZŠ Pionierov 1 v Rožňave. Ihrisko aj jeho podklad je v nevyhovujúcom stave, trávnik je opotrebovaný. Súčasťou opravy je aj demontáž pôvodných komponentov ihriska vrátane ich likvidácie. Cieľom kompletnej opravy je zabezpečenie a vytvorenie bezpečného, hygienicky vyhovujúceho športového priestoru.Práce pozostávajú z :- **demontáž pôvodného povrchu a podkladových vrstiev** (odstránenie pôvodného trávnika)- **úprava podkladových vrstiev – dodávka a montáž** (dodávka a montáž všetkých druhov podkladových vrstiev ako je vyrovnanie, dosypanie a zhutnenie lomového kameniva, v súlade s STN 736133)- **dodávka a montáž nového umelého trávnika** (dodanie a montáž multifunkčnej športovej umelej trávy, zásyp z kremičitého piesku, vrátane čiarovania podľa prílohy č. 2)- **odvoz a likvidácia odpadu a vyčistenie staveniska**Špecifikácia vyššie uvedených prác je v Prílohe č.2 – Nenacenený výkaz-výmer.-**demontáž, dodávka a montáž**/mantinelovej výplne, ochrannej siete nad mantinelmi, sieťky na bránkach, basketbalovej obruče so sieťkou/ vrátane spojovacieho materiálu.- **rozmery ihriska v m: 33 x 18** Technické požiadavky kladené na umelú trávu na viacúčelový povrch:− typ: tkaná umelá tráva s výplňou,− materiál vlákna /vlas/: PE fibrilovaná páska,− typ vlákna /jemnosť vlasu/: minimálne 8800/ 1 dTex,− kvalita vlákna: šetrné k životnému prostrediu, UV stabilita spĺňa DIN 53387, min. 3000 hod.,− farba: zelená, olivovo zelená, červená, modrá− podkladová textília: 100% PP dvojitá, čierna, UV stabilná, hmotnosť min. 170 g / m2,− hustota vpichov: min. 27000/m2, počet koncov: min. 54000/m2− výška vlasu: do 40 mm, šírka vlasu: min. 12 mm, hrúbka vlasu: min. 80 mikrónov− minimálna hustota vpichov: min. 27 000 / m2, zaťaženosť min. pre dorast− plošná hmotnosť vlasu: min. 1.100 g / m2,− celková plošná hmotnosť : min. 2.200 g / m2,− minimálna šírka role: 400 cm,− minimálna priepustnosť vody: 60 litrov/min/100 cm2,− doporučená výplň: cca 27 kg/ m2, prepraný a sušený kremičitý piesok MULTI so stabilizátorom. |
| II.3.Termín realizácie zákazky : | Do 31.5.2021 |
| II.4. Zdroj finančných prostriedkov: | Vlastné zdroje verejného obstarávateľa. |
| II.5. **Obhliadka miesta plnenia:**  Verejný obstarávateľ odporúča obhliadku miesta plnenia realizovania zákazky. Obhliadka je v prípade záujmu možná po telefonickom kontaktovaní s pánom Mgr. Gyombérom. Výdavky spojené s touto obhliadkou znáša záujemca. |
| II.6. **Možnosť rozdelenia zákazky :**  | Iba na celý predmet zákazky | ÁNO/ ~~NIE~~ |
| Na ktorúkoľvek časť zákazky | ~~ÁNO~~/NIE |
| II.7. **Predloženie variantných riešení :** | Nepovoľujú sa – ak súčasťou ponuky bude aj variantné riešenie, nebude takéto riešenie zaradené do vyhodnotenia ponúk |
| II.8. **Jazyk ponuky :**  | **Ponuky sa predkladajú v slovenskom jazyku** |
| II.9. **Mena :** | **EUR** |
| II.10. **Spôsob určenia ceny :** Uchádzač určí cenu v ponuke v € s DPH. V prípade, že uchádzač nie je platcom DPH, uvedie to v cenovej ponuke. Cenu za predmet zákazky uchádzač stanoví vrátane všetkých nákladov spojených s dodaním tovaru vrátane dopravných nákladov a materiálu nevyhnutného pre plnenie predmetu zákazky. Uchádzač nebude oprávnený požadovať akúkoľvek inú úhradu za prípadné dodatočné náklady, ktoré nezapočítal do ceny predmetu zákazky. Pri tvorbe ceny musí uchádzač zohľadniť primeranosť jej stanovenia na základe jemu vzniknutých nákladov a primeranosť zisku v súlade so zákonom o cenách. |

**III. Administratívne informácie**

|  |  |
| --- | --- |
| III.1. **Lehota na predkladanie ponúk:**  | **Dátum :** do **10.03.2021****Čas :** do **11:00 hod.** |
| III.2. **Predloženie ponuky:**2.1 Uchádzač predloží cenovú ponuku **podpísanú a opečiatkovanú** elektronicky na e-mailovú adresu erika.fabianova@zspionierka.sk uvedenú v bode I. tejto výzvy, alebo poštou alebo osobne na adresu Ulica pionierov 1, 048 01 Rožňava v uzavretom obale, na ktorom bude uvedené obchodné meno a sídlo uchádzača, heslo “Oprava multifunkčného ihriska – NEOTVÁRAŤ“, v lehote na predkladanie ponúk, rozhodujúci je termín doručenia ponuky verejnému obstarávateľovi. |
| III.3. **Obsah ponuky :**3.1 Cenová ponuka v súlade s požadovanými kritériami a podmienkami uvedenými v tejto výzve, vyplnené, podpísané a opečiatkované Prílohy č.1, č.2 a č.3.3.2. Certifikát (technický list) na umelý trávnik v zmysle platných noriem EÚ, príp. ďalšie doklady na materiály (technické listy) potrebné k výmene umelého trávnika v súlade s normou EN 14877 – fotokópie. |
| III.4. **Predpokladaná hodnota zákazky v € bez DPH:**  | **25 361,42** |
| III.5. **Podmienky na získanie súťažných podkladov:**  | Neuplatňuje sa, všetky potrebné informácie sú uvedené v tejto výzve. |

**IV. Podmienky účasti**

|  |  |
| --- | --- |
| IV.1. **Podmienky účasti týkajúce sa osobného postavenia:** | Uchádzač musí spĺňať podmienky účasti týkajúce sa osobného postavenia v zmysle § 32, odsek 1 písmena e) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.Verejný obstarávateľ si túto skutočnosť overí z verejne dostupných zdrojov. |
| IV.2. **Finančné a ekonomické postavenie :**  | Neuplatňuje sa |
| IV.3. **Technická alebo odborná spôsobilosť :**  | Neuplatňuje sa |

**V. Vyhodnotenie ponúk**

|  |  |
| --- | --- |
| V.1. **Kritérium na vyhodnotenie ponúk :** | najnižšia cena v €  |
| V.2. **Spôsob hodnotenia :** Verejný obstarávateľ zostaví poradie platných ponúk, do úvahy bude braná cena s DPH alebo celkom v prípade neplatiteľa DPH za celý predmet zákazky. V prípade predloženia jednej ponuky, poradie sa nestanovuje. |

**VI. Spôsob vzniku záväzku**

|  |
| --- |
| VI.1. **Zmluva o dielo**Zmluva bude uzavretá v súlade s podmienkami súťažných podkladov a ponukou úspešného uchádzača. Úspešný uchádzač berie na vedomie, že verejný obstarávateľ je povinný v zmysle zákona č. 343/2015 Z.z. o verejnom obstarávaní a zákona č.211/2000 Z.z. o slobode informácií zverejniť uzavretú Zmluvu o dielo.Zmluva nadobúda platnosť dňom jej podpísania oboma zmluvnými stranami a účinnosť nasledujúci deň po dni jej zverejnenia na webovom sídle objednávateľa. |
| VI.2. **Hlavné podmienky financovania a platobné podmienky :**Predmet zákazky bude financovaný z rozpočtu verejného obstarávateľa, pričom preddavky nebudú poskytnuté. Úhrada faktúry bude realizovaná bezhotovostným prevodom v zmysle platných predpisov, po ukončení a odovzdaní predmetu zákazky, podľa dohody s úspešným uchádzačom. Verejný obstarávateľ uhradí faktúru za riadne a včasné splnenie zákazky v zmysle zmluvy. Splatnosť faktúry je 30 dní. |

**VII. Doplňujúce informácie**

|  |
| --- |
| **Ďalšie informácie :**VII.1. Verejný obstarávateľ si vyhradzuje právo neprijať žiadnu ponuku a zrušiť tento postup verejného obstarávania, ak cenové ponuky presiahnu finančný limit verejného obstarávateľa alebo budú pre neho inak neprijateľné.Komunikácia medzi verejným obstarávateľom a uchádzačmi bude zabezpečované písomne t. j. e-mailom. Verejný obstarávateľ určil na komunikáciu e-mailovú adresu erika.fabianova@zspionierka.sk . Cez uvedenú adresu bude prebiehať všetka korešpondencia medzi verejným obstarávateľom a  uchádzačmi (oslovenie, žiadosti o vysvetlenie, informácia o  vyhodnotení ponúk atď. ). Verejný obstarávateľ aj uchádzač odošle na e-mailovú adresu protistrany potvrdenie o doručení každej e-mailovej korešpondencie (správy). Potvrdenie prostredníctvom e-mailu o  doručení bude považované za preukázanie doručenia.  |

**Príloha č. 1 k výzve na predkladanie ponuky**

**ZŠ PIONIEROV 1, ROŽŇAVA**

IČO:35 543 647,

tel.: 0918 348 975; e-mail: erika.fabianova@zspionierka.sk

Ulica pionierov 1, 048 01 Rožňava

**Cenová ponuka uchádzača**

**/Návratka/**

|  |  |
| --- | --- |
| **Číslo zákazky :**  | ZŠ /2021 |
| **Názov zákazky :** | Oprava multifunkčného ihriska na ZŠ Pionierov 1, Rožňava |
| **Predmet zákazky (§ 3 zákona) :** | Stavebné práce |

**I. Názov, adresa a kontaktné miesto uchádzača**

|  |  |
| --- | --- |
| Obchodné meno : | IČO: |
| Poštová adresa vrátane PSČ : |
| Bankové spojenie : | IBAN : |
| DIČ : | IČ DPH : |
| Štatutárny zástupca/kontaktná osoba :  |
| E-mail : | Tel.: |

**II. Cenová ponuka uchádzača**

|  |  |  |  |
| --- | --- | --- | --- |
| Popis | Cena v € bez DPH | DPH v € | Cena v € s DPH |
| Oprava multifunkčného ihriska – komplet  |  |  |  |

Ak uchádzač **nie je** platcom DPH, na túto skutočnosť upozorní.

Cena musí zahŕňať všetky náklady súvisiace s predmetom zákazky - to znamená náklady na tovar, dopravu, montáž, úpravu podkladu a ostatné režijné náklady.

V ………………………. dňa .........................

...........................…………………………...……………

 štatutárny zástupca (meno, podpis, pečiatka)

**Príloha č. 3 k výzve na predkladanie ponúk**

**ČESTNÉ VYHLÁSENIE UCHÁDZAČA**

Uchádzač  *(obchodné meno, sídlo)*.........................................................................................................

vyhlasuje, že:

* súhlasí s podmienkam určenými verejným obstarávateľom vo výzve,
* všetky údaje uvedené v ponuke sú pravdivé a úplné,
* nebol naňho vyhlásený konkurz, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* nebol naňho uložený zákaz uchádzať sa o verejné zákazky, a že neporušil zákaz nelegálneho zamestnávania.

V ………………………. dňa .........................

 ..........................................……....……………………...……………

 Meno, priezvisko, titul štatutárneho orgánu zástupcu

**Zmluva o dielo**

**uzavretá podľa § 536 a nasl. Obchodného zákonníka.**

**Čl. 1 Zmluvné strany**

**Objednávateľ:**  ZŠ Pionierov 1, Rožňava

Sídlo: Ulica pionierov 1, 048 01 Rožňava

V zastúpení: PaedDr. Erikou Fábiánovou – riaditeľkou školy

Zástupca na rokovanie

vo veciach technických: Mgr. Attila Gyombér - ZRŠ

IČO: 35 543 647

DIČ: 2021645065

IČ DPH: nie je platcom DPH

Bankové spojenie: ČSOB, a. s.

Č. účtu IBAN: SK 65 7500 0000 0040 1224 9258

(ďalej len „objednávateľ“)

a

**Zhotoviteľ**:

Miesto podnikania / sídlo:

IČO :

DIČ :

IČ DPH :

Bankové spojenie:

Číslo účtu:

 (ďalej len „zhotoviteľ“)

**Čl. 2 Predmet plnenia**

2.1 Predmetom plnenia je zhotovenie diela „Oprava multifunkčného ihriska na ZŠ Pionierov 1, Rožňava“ v areáli Základnej školy Pionierov 1 v Rožňave.

2.2Zhotovenie diela zahŕňa:

- demontáž pôvodného povrchu a podkladových vrstiev (odstránenie pôvodného trávnika)

- demontáž, dodávka a montáž /mantinelovej výplne, ochrannej siete nad mantinelmi, sieťky na bránkach, basketbalovej obruče so sieťkou/ vrátane spojovacieho materiálu.

- úpravu podkladových vrstiev – dodávku a montáž (dodávka a montáž všetkých druhov podkladových vrstiev ako je vyrovnanie, dosypanie a zhutnenie lomového kameniva)

- dodávku a montáž nového umelého trávnika (dodanie a montáž multifunkčnej športovej umelej trávy, zásyp z kremičitého piesku, vrátane čiarovania – volejbal, futbal, basketbal).

- odvoz a likvidácia odpadu a vyčistenie staveniska

2.3 Technické požiadavky kladené na umelú trávu na viacúčelový povrch:

- typ: tkaná umelá tráva s výplňou,

- materiál vlákna /vlas/: PE fibrilovaná páska,

- typ vlákna /jemnosť vlasu/: minimálne 8 800/ 1 dTex,

- kvalita vlákna: šetrné k životnému prostrediu, UV stabilita spĺňa DIN 53387, min. 30 00 hod.,

- farba: zelená, olivovo zelená, červená, modrá

- podkladová textília: 100% PP dvojitá, čierna, UV stabilná, hmotnosť min. 170 g / m2,

- hustota vpichov: min. 27 000/m2, počet koncov: min. 54 000/m2

- výška vlasu: do 40 mm, šírka vlasu: min. 12 mm, hrúbka vlasu: min. 80 mikrónov

- minimálna hustota vpichov: min. 27 000 / m2, zaťaženosť min. pre dorast

- plošná hmotnosť vlasu: min. 1.100 g / m2,

- celková plošná hmotnosť : min. 2.200 g / m2,

- minimálna šírka role: 400 cm,

- minimálna priepustnosť vody: 60 litrov/min/100 cm2,

- doporučená výplň: cca 27 kg/ m2, prepraný a sušený kremičitý piesok MULTI so stabilizátorom.

2.4 Všetky materiály a technológie použité v procese realizácie diela budú platne certifikované.

**Čl. 3 Čas plnenia**

3.1 Termíny plnenia predmetu zmluvy podľa čl. 2 sú nasledovné:

 Zhotoviteľ sa zaväzuje dielo zhotoviť v termíne do 31. 5. 2021.

3.2 Ak zhotoviteľ pripraví riadne dokončené dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.

3.3 Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

3.4 Zhotoviteľ sa zaväzuje dodržiavať nočný a nedeľný pokoj.

3.5 Dodržanie termínov uvedených v tejto zmluve je závislé aj od riadneho a včasného spolupôsobenia objednávateľa a ďalších podmienok dojednaných v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní s plnením záväzku, pričom lehota zhotovenia diela sa predlžuje o túto dobu omeškania a objednávateľ nie je oprávnený uplatniť si v dôsledku takéhoto omeškania dojednané sankcie.

3.6 Zhotoviteľ je oprávnený požadovať zmenu termínov realizácie diela pri :

- zásahu orgánov štátnej správy, ktoré nezavinil zhotoviteľ,

- prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať,

- pokyne na prerušenie prác zo strany objednávateľa, alebo neposkytnutí spolupôsobenia podľa čl. 7 tejto zmluvy,

- pri zväčšení rozsahu prác na diele, ktoré zmluvné strany nemohli v čase uzatvárania

 zmluvy predpokladať,

- zmene technického riešenia zo strany objednávateľa

- prípadoch vyššej moci,

- omeškaní s odovzdaním priestorov staveniska zo strany objednávateľa.

V uvedených prípadoch zhotoviteľ požadovanú zmenu termínov dohodne s objednávateľom. Zhotoviteľ v tomto prípade nie je v omeškaní s ukončením diela a objednávateľ nemá nárok na zmluvnú pokutu, dohodnutú pre porušenie tejto zmluvnej povinnosti a na náhradu vzniknutej škody.

3.7 Zhotoviteľ je povinný bez meškania písomne informovať objednávateľa o vzniku

 akejkoľvek udalosti, ktorá bráni alebo sťažuje realizáciu diela s dôsledkom omeškania,

 alebo predĺženia času plnenia podľa tohto článku.

**Čl. 4 Cena**

4.1 Cena za zhotovenie predmetu zmluvy v rozsahu podľa článku 2 tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov.

4.2 Cena za zhotovenie diela podľa článku 2 činí:

Cena bez DPH .......................................................................... eur

DPH 20 % ................................................................................. eur

Cena s DPH .......... .................................................................... eur

Cena zahŕňa všetky náklady spojené so zhotovením diela, t. j. vrátane dopravy materiálu, odvozu odpadov a ich uskladnenia na regulovanej skládke, montážne práce, demontážne práce,

**Čl. 5 Platobné podmienky**

5.1 Úhrada za zhotovenie diela bude vykonaná na základe faktúry, ktorú zhotoviteľ doručí objednávateľovi do jeho sídla, uvedeného v čl. 1 tejto zmluvy.

5.2 Prílohou faktúry bude súpis vykonaných prác, potvrdený oprávneným zástupcom

 objednávateľa.

5.3 Splatnosť faktúry je 30 dní.

**Čl. 6 Záručná doba a zodpovednosť za vady**

6.1 Zhotoviteľ zodpovedá za to, že dielo bude zhotovené podľa rozpočtu a podmienok zmluvy, a že počas záručnej lehoty bude mať vlastnosti dohodnuté v tejto zmluve.

6.2 Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak by boli spôsobené porušením jeho povinností.

6.3 Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa, a ten na ich použití trval.

6.4 Zhotoviteľ poskytuje na dielo záruku podľa platných právnych predpisov. Záručná doba začína plynúť dňom podpísania zápisnice o odovzdaní a prevzatí diela objednávateľom.

6.5 Počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.

6.6 Zhotoviteľ sa zaväzuje začať s odstraňovaním prípadných vád diela v zmysle ods. 6.4 a 6.5 do 5 pracovných dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa určí písomnou dohodou zmluvných strán, inak ho určí objednávateľ.

6.7 Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk zhotoviteľa.

**Čl.7 Podmienky vykonania diela**

7.1 Objednávateľ je povinný odovzdať zhotoviteľovi priestory staveniska vypratané tak, aby v nich zhotoviteľ mohol začať práce v súlade s rozpočtom a s podmienkami zmluvy. O odovzdaní priestorov staveniska zhotoviteľovi bude vypracovaný protokol, ktorý podpíšu oprávnení zástupcovia oboch zmluvných strán.

7.2 Zhotoviteľ zodpovedá za bezpečnosť a ochranu vlastných zamestnancov a za materiál a zariadenie nachádzajúce sa na stavenisku.

7.3 Zhotoviteľ zodpovedá za ochranu životného prostredia, za čistotu a poriadok v priestoroch staveniska, primeraný vykonávaným stavebným prácam.

7.4 Zhotoviteľ stavenisko po ukončení prác dôsledne denne poupratuje a zabezpečí odvoz stavebného odpadu na skládku v súlade s platnými právnymi predpismi. Odpady, ktoré sú výsledkom činnosti zhotoviteľa pri realizácii diela, odstráni zhotoviteľ na vlastné náklady. V opačnom prípade môže objednávateľ na náklady zhotoviteľa zabezpečiť poriadok a vzniknuté náklady odúčtovať z konečnej fakturácie. Prípadné škody – postihy, ktoré by vznikli objednávateľovi zanedbaním povinností zhotoviteľa v tejto súvislosti, bude hradiť zhotoviteľ. V prípade, že zo strany správneho orgánu dôjde k udeleniu pokuty alebo inej sankcie voči objednávateľovi z dôvodu pochybenia na strane zhotoviteľa v tejto veci, túto znáša a uhradí v určenej lehote zhotoviteľ.

7.5 Objednávateľ sa zaväzuje vykonávať technický dozor.

7.6 Zápis o odovzdaní a prevzatí diela, podpísaný oprávnenými zástupcami zmluvných strán, vyhotovia zmluvné strany ihneď po ukončení diela, na základe výzvy zhotoviteľa.

7.7 Zhotoviteľ zodpovedá za škodu, ktorá vznikne objednávateľovi nedodržaním podmienok, vyplývajúcich z tejto zmluvy a platnej legislatívy.

**Čl. 8 Zmluvné pokuty**

8.1 Ak zhotoviteľ odovzdá dielo uvedené v článku 2 po termíne uvedenom v ods. 3.1 resp. 3.2, zaplatí zmluvnú pokutu vo výške rovnajúcej sa úroku z omeškania stanoveného v nariadení vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.

8.2 Ak objednávateľ uhradí faktúru po termíne uvedenom v článku 5, zaplatí úrok z omeškania vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.

8.3 Ak zhotoviteľ neodstráni vady diela v dohodnutom termíne podľa ods. 6.6, zaplatí zmluvnú pokutu vo výške 40, - € za každý deň omeškania.

**Čl. 9 Vyššia moc**

9.1 Na účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, atď.

**Čl. 10 Ostatné ustanovenia**

10.1 Zhotoviteľ sa zaväzuje dielo zhotoviť na vysokej kvalitatívnej úrovni stavebných prác, pri dodržaní parametrov zadania, platných STN, technologických postupov, všeobecne záväzných technických požiadaviek na stavebné práce, platných právnych, prevádzkových a bezpečnostných predpisov.

10.2 Zhotoviteľ sa bude riadiť rozpočtom, pokynmi objednávateľa, zápismi a dohodami oprávnených pracovníkov zmluvných strán.

10.3 V prípade dočasného prerušenia, alebo definitívneho zastavenia prác na diele z dôvodov na strane objednávateľa, zaplatí objednávateľ zhotoviteľovi preukázateľne vynaložené náklady, ktoré mu vznikli v dôsledku prerušenia resp. zastavenia prác.

**Čl. 11 Záverečné ustanovenia**

11.1 Ak nie je v tejto zmluve dohodnuté inak, spravujú sa práva a povinnosti zmluvných strán ustanoveniami Obchodného zákonníka.

11.2 Zmluva nadobúda platnosť dňom jej podpísania oboma zmluvnými stranami a účinnosť nasledujúci deň po dni jej zverejnenia na webovom sídle objednávateľa.

11.3 Zmluva je vyhotovená v 3 rovnopisoch, z ktorých 2 rovnopisy dostane objednávateľ a 1 rovnopis zhotoviteľ.

11.4 Zmluvné strany vyhlasujú, že zmluvu uzavreli slobodne a vážne a na znak súhlasu s jej obsahom ju podpisujú.

V Rožňave dňa

 Za objednávateľa: Za zhotoviteľa:

................................................. ......................................................

PaedDr. Erika Fábiánová – RŠ